 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. oktobrī Nr. 649**

(protokols Nr. 22, 35. p.)

**Par pastāvīgās atkritumu izvešanas daļas maksas izmaiņām**

SIA “Madonas namsaimnieks” informē Madonas novada pašvaldību par atkritumu izvešanas pastāvīgās daļas maksas izmaiņu nepieciešamību, ko pamato sekojoši:

24.05.2022. Madonas novada pašvaldība pieņēma lēmumu Nr. 308 “Par pastāvīgās atkritumu izvešanas daļas maksas izmaiņām” un noteica, ka:

[1] ar 01.07.2022. Madonas novada pirmajā atkritumu apsaimniekošanas zonā (ko apkalpo SIA “Madonas namsaimnieks”) noteikt šādu maksu par sadzīves atkritumu apsaimniekošanu:

[1.1.] maksu par atkritumu viena kubikmetra savākšanu noteikt saskaņā ar Madonas novada pašvaldības pirmajai atkritumu apkalpošanas zonai apstiprinātā sadzīves atkritumu apsaimniekošanas tarifa pastāvīgo daļu – 13,75 EUR/m3, papildus aprēķinot valstī noteikto pievienotās vērtības nodokli (turpmāk – PVN).

[1.2.] maksu par atkritumu viena kubikmetra noglabāšanu noteikt atbilstoši spēkā esošajam atkritumu noglabāšanas tarifam, ko apstiprinājis Sabiedrisko pakalpojumu regulators konkrētā norēķinu periodā, nemainot sadzīves atkritumu apsaimniekošanas aprēķināšanas kārtības pamatprincipus, kādi tie tika apstiprināti pamatojoties uz 25.02.2016. Madonas novada pašvaldības lēmumu Nr. 90.

[2] uzdot SIA “Madonas namsaimnieks” brīdināt atkritumu radītājus par izmaiņām sadzīves atkritumu apsaimniekošanas tarifā.

SIA “Madonas namsaimnieks” (turpmāk – Sabiedrība) informē Madonas novada pašvaldību un lūdz apstiprināt izmaiņas sadzīves atkritumu tarifa pastāvīgajā daļā, kas augstāk minēta 24.05.2022. lēmuma Nr. 308 punktā 1.1. - ar nosaukumu – “maksa par atkritumu viena kubikmetra savākšanu”. Izmaiņas šajā tarifa daļā ir pamatotas ar aprēķinu (skat. pielikumā).

Divu gadu laikā kopš spēkā esošā tarifa apstiprināšanas ir notikušas sekojošas izmaiņas:

- Šobrīd Sabiedrībā ir izveidotas un aprīkotas četras atkritumu izvedējkomandas, kas nodrošina sadzīves atkritumu izvešanu Madonas novadā 1. zonā.

- ir mainījusies ekonomiskā situācija valstī;

- ir palielinājusies Sabiedrības apkalpošanas zona papildus Sabiedrība nodrošina sadzīves atkritumu izvešanu Cesvainē un Ērgļos;

- Kā rezultātā palielinājās apkalpošanas zona un pieauga klientu skaits. Sabiedrība iegādājās jaunu loģistikas datorprogrammu, jo iepiekšējā loģistikas datorprogramma nespēja nodrošināt nepieciešamo datu apstrādes apjomu. Līdz ar to arī pieauga datorprogrammu mēneša uzturēšanas - abonēšanas izmaksas.

- ir pieaudzis dalīto atkritumu apjoms un ar to saistītās izvešanas izmaksas. Par dalīto atkritumu nodošanu iegūtie līdzekļi nenosedz izmaksas, kas saistītas ar dalīto atkritumu izvešanu.

- Sabiedrībai kā atkritumu apsaimniekotājam atbilstoši LR normatīvo aktu prasībām ir jāapdrošina sava kā atkritumu apsaimniekotāja saimnieciskā darbība. Apdrošināšanas polises prēmijas un Latvijas Atkritumu saimniecības uzņēmumu asociācijas biedru naudas pieaugums no 2022. gada ir palielinājies par 40%.

- ir pieaugušas administratīvās izmaksas. Tā kā pieauga apstrādājamo klientu skaits un izvedamo atkritumu apjoms, tad arī secīgi pieauga darbinieku (tieši, kas nodrošina atkritumu izvešanu un datu apstrādi) darba pienākumu apjoms un, lai Sabiedrība būtu konkurēt spējīga darba tirgū, no 2022. gada maija tika palielinātas darbinieku darba algas.

- Atkritumu izvedēji - šoferi šobrīd nodrošina automašīnu remontu pašu spēkiem, līdz ar to ir samazinājušas izmaksas, ko Sabiedrība maksāja par automašīnu remontu atbilstošā servisā.

- ir palielinājušies pirmstiesas parādu piedziņas izdevumi (pasta un inkasso izdevumi par brīdinājumiem un paziņojumiem).

- ir pieaugušas Sabiedrības telpu uzturēšanas un administratīvās darbības nodrošināšanas izmaksas – (apkure, interneta pieslēguma nodrošināšana un aprīkojuma iegāde aktritumu izvedējiem, biroja tehnikas uzturēšana un atjaunošana u.c.)

- atbilstoši LR normatīvo aktu prasībām Sabiedrības saimniecisko darbību un finansu plūsmu, pirms gada pārskata apstiprināšanas pārbauda sertificēts revidents, kura izmaksas ir palielinājušās.

- pārņemot papildus apkalpojamās zonas Sabiedrība iegādājās papildus atkritumu konteinerus (nešķirotiem un šķirotiem atkritumiem). Sabiedrība nodrošina dalīto atkritumu konteineru uzturēšanu, atjaunojot bojātās vai uzstādot jaunas informatīvās uzlīmes un atslēgas.

- Sabiedrība ir iegādājusies jaunu dalīto atkritumu izvešanas automašīnu, lai efektīvāk varētu nodrošināt dalīto atkritumu uzkrātā apjoma savākšanu un pārvadāšanu.

Sabiedrība norāda, ka atbilstoši ekonomiskajai situācijai valstī ir palielinājušās autotransporta uzturēšanas izmaksas, administratīvās izmaksas, kas saistītas ne tikai ar energoresursu pieaugumu, bet arī ar darbinieku atalgojumu un programmas uzturēšanas un citām izmaksām.

Pamatojoties uz augstākminēto Sabiedrība lūdz Madonas novada pašvaldību pieņemt lēmumu un apstiprināt sadzīves atkritumu apsaimniekošanas tarifa daļu - maksa par atkritumu viena kubikmetra savākšanu 16,17 EUR/m3 bez PVN.

Noklausījusies sniegto informāciju, ņemot vērā 16.10.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

[1] Ar 01.12.2024. Madonas novada pirmajā atkritumu apsaimniekošanas zonā (ko apkalpo SIA “Madonas namsaimnieks”) noteikt šādu maksu par sadzīves atkritumu apsaimniekošanu:

[1.1.] maksu par atkritumu viena kubikmetra savākšanu noteikt saskaņā ar Madonas novada pašvaldības pirmajai atkritumu apkalpošanas zonai apstiprinātā sadzīves atkritumu apsaimniekošanas tarifa pastāvīgo daļu – 16.17 EUR/m3, papildus aprēķinot valstī noteikto pievienotās vērtības nodokli (turpmāk – PVN).

[1.2.] maksu par atkritumu viena kubikmetra noglabāšanu noteikt atbilstoši spēkā esošajam atkritumu noglabāšanas tarifam, ko apstiprinājis Sabiedrisko pakalpojumu regulators konkrētā norēķinu periodā, nemainot sadzīves atkritumu apsaimniekošanas aprēķināšanas kārtības pamatprincipus, kādi tie tika apstiprināti pamatojoties uz 25.02.2016. Madonas novada pašvaldības lēmumu Nr. 90.

[2] uzdot SIA “Madonas namsaimnieks” brīdināt atkritumu radītājus par izmaiņām sadzīves atkritumu apsaimniekošanas tarifā.

*Pielikumā: tarifa aprēķins.*

Domes priekšsēdētājs A. Lungevičs

*Anspoka 26597149*